GiliGold/VAD_KnessetCorpus huggingface dataset:
רם בן ברק: הוא חשוב ואני גם מבין שיש כאן דחיפות של זמנים, אנשים רוצים להירשם לבתי ספר.
רם בן ברק: אני לא רוצה לעכב את החוק אבל יש לי קושי.
רם בן ברק: כשאומרים לי שמדברים על זה 5 שנים ואתה אומר לי חודשים – אפשר לגמור את זה בשעתיים.
רם בן ברק: מקבלים אתץ ההסכמה, מבינים את העקרונות וגומרים את זה.
רם בן ברק: מה זה חודשים?
גלעד שץ: יש פה שלושה גופים – אנחנו צריכים להבין שמבחינת משרד הביטחון זה בסדר שיש את ההסכמות במובן התקציבי, אנחנו צריכים מול משרד החינוך אצלו נמצאת הסמכות.
גלעד שץ: אנחנו מתכללים את האירוע ומנסים לקדם אותו מהר ככול שניתן.
רם בן ברק: מתי?
רם בן ברק: אם אני אגיד שאני לא מאשר את החוק עד שזה לא מסוכם, מה?
רם בן ברק: כולם ידעו שיש היום דיון, למה לא סיכמתם את זה לפני הדיון?
יואב קיש: כי הם כבר חודשים לא עושים את זה.
יואב קיש: אף אחד לא יושב להם על הראש.
יואב קיש: עם כל הכבוד לחברת הכנסת רות וסרמן לנדה שאני מאוד מכבד אותה ואין לי שום דבר אישי נגדה, אני לא יודע למה החלטת כך, אני הערתי הערה שלתפיסתי הרבה יותר קרובה לגישת היושב-ראש מאשר לגישה שלך.
יואב קיש: אני אישית לא מוכן לקבל יותר שיח, נגמר הסיפור.
יואב קיש: בהצעת החוק הזאת זה צריך להיכנס.
יואב קיש: אני אומר את זה ליושב-ראש בצורה הכי ברורה, אתה צודק במאה אחוז במה שאתה אומר, אין פה דיון יותר, נגמר.
יואב קיש: המוסדות האלה צריכים להיכנס.
יואב קיש: אם הם לא ייכנסו דרככם, הם צריכים להיכנס בחקיקה.
יואב קיש: זה הכול.
דוד ביטן: אני לא מדבר עכשיו בשם בית צבי.
דוד ביטן: אני מדבר בשם כל בתי הספר לאומנויות.
דוד ביטן: כל בתי הספר לאומנויות הם עמותות ציבוריות ולא בתי ספר פרטיים והם כולם נבדקים ומתוקצבים על-ידי המדינה דרך משרד התרבות והם באמת משקיעים בנו ועוזרים לנו.
דוד ביטן: אנחנו לא מדברים על כסף למוסדות שלנו.
דוד ביטן: אנחנו מדברים על סיוע לאותם סטודנטים שלומדים יותר קשה, אני חושב, מחלק מהסטודנטים במוסדות להשכלה גבוהה של המל"ג והם לא זוכים לזה.
דוד ביטן: אני מצפה לתאריך.
דוד ביטן: חברים, תאמינו לי, אני יודע איך לעבוד, 5 שנים משרד הביטחון שלח לי תשובות, אוראל שלחה מכתב לרמטכ"ל ולשר ביטחון ולשר האוצר וכולם ענו אותו דבר: זה המל"ג, אנחנו לא קשורים לזה.
דוד ביטן: לפני כמה חודשים אני דיברתי גם עם העוזרת של שרת החינוך, עם ניקול, שעכשיו היא מטפלת באנשים טובים באוקראינה והיא אמרה לי שמבחינתם אין להם התנגדות כל עוד זה לא מתקציבם.
דוד ביטן: אז אם אין להם התנגדות, למה אנחנו צריכים להמשיך עם ה?
דוד ביטן: אני רוצה שהחוק יאושר היום, אבל אני רוצה שיהיה ברור שהאוכלוסייה הזו של בתי ספר לאומנויות זה לא בית צבי, אני בא בשם רבים אחרים ולא רבים שעושים שירות כזה.
דוד ביטן: חלק מהאנשים לא באים ללימודי אומנויות מפני שהם יודעים שהם לומדים מ-09:00 בבוקר עד 23:00 בלילה ואין להם אפשרות לעבוד.
רות וסרמן לנדה: דוד היקר, אם שרת החינוך אמרה שאין לה התנגדות, אז אין שום בעיה.
דוד ביטן: אמרה לי את זה ניקול העוזרת שלה.
רות וסרמן לנדה: אם יש אישור רשמי ממשרד החינוך, ואנחנו נברר את העניין הזה - - -
דוד ביטן: תקבלו על זה החלטה פה.
רות וסרמן לנדה: זה לא למקום הזה.
רות וסרמן לנדה: זה אמור להיפתר ואת זה אנחנו נבדוק במשרד התרבות והספורט בהקדם המידי.
רות וסרמן לנדה: אפשר לבדוק את זה ממש בתוך ימים ספורים.
יואב קיש: עכשיו, עכשיו.
דוד ביטן: אבל גלעד יודע את זה.
רות וסרמן לנדה: שר התרבות נמצא בחו"ל ולכן זה ייבדק על ידי גלעד ממש בימים - - -
גלעד שץ: זו הסיבה שהוא לא כאן אלא אני כאן.
דרור גרניט: חברת הכנסת לנדה, הסמכות היא של שרת החינוך - - -
דוד ביטן: והתרבות.
דרור גרניט: כך כתוב בחוק.
דרור גרניט: הסמכות היא של שרת החינוך.
דרור גרניט: מרגע שפוצלו המשרדים אז חוק המל"ג הוא באחריותה של שרת החינוך והיא אחראית על החוק הזה ולכן היא בעלת הסמכות.
דרור גרניט: אם שרת החינוך רוצה להכיר במוסדות האלה כמוסדות – ההכרה שלה הוא התנאי להיותם מוכרים כמוסד להשכלה גבוהה לעניין חוק קליטת חיילים משוחרים – היא צריכה לקבוע איזשהם קריטריונים למה היא מכירה - - -
רות וסרמן לנדה: אבל לא מדובר בשינוי החוק.
רות וסרמן לנדה: זה בדיוק העניין.
דוד ביטן: אתה טועה.
רות וסרמן לנדה: מדובר במשהו קונקרטי - - -
דרור גרניט: מדובר בהפעלת סמכות שמוקנית לה באותו סעיף בחוק קליטת חיילים משוחררים.
דרור גרניט: היא תפעיל את הסמכות הזאת על-פי קריטריונים אחידים.
דרור גרניט: כדי להחליט למה בית צבי כן וסם שפיגל לא - - -
דוד ביטן: לא.
דוד ביטן: אתה מתבלבל.
דוד ביטן: אמרתי בתי ספר לאומנויות, זה לא בית צבי כבית ספר אישי.
אמילי חיה מואטי: אתה אומר שהשרה תבחן כל מקרה לגופו ותגלגל את זה אליכם?
דרור גרניט: להיפך.
אמילי חיה מואטי: אז תסביר שוב, בבקשה.
דרור גרניט: אני אומר שהיא צריכה לקבוע קריטריונים.
דוד ביטן: הבקשה שלנו הייתה שמוסדות שמוכרים על-ידי משרד התרבות, זאת אומרת, מדינת ישראל - - -
רות וסרמן לנדה: לכן משרד התרבות יבדוק את זה מול משרד החינוך בימים הקרובים.
רות וסרמן לנדה: מכיוון שאין פה נציג של משרד החינוך, הדבר הזה לא - - -
רם בן ברק: אני לא מתכוון לאשר את החוק הזה היום.
רם בן ברק: הרי המליאה ממילא לא מתכנסת לפני סוף הפגרה כך שלא הולכים להצביע לא זה במליאה ולכן אקבע דיון לשבוע הבא.
רם בן ברק: עד שבוע הבא תביאו תשובה מסודרת.
רם בן ברק: אם לא מספיק שבוע, יהיו שבועיים.
רם בן ברק: לא יהיה סיכום – לא יהיה חוק.
רם בן ברק: תשבו כולם ביחד, תגיעו להסכמה ואנחנו נדון בחוק הזה בשבוע הבה או עוד 10 ימים ונצביע עליו אז.
דוד ביטן: אני מבקש להזמין אותנו.
רם בן ברק: דבר נוסף.
רם בן ברק: אני מבקש שתחשבו שוב על הסיפור של התקצוב המלא ולא 75%.
יואב קיש: 66%.
רם בן ברק: גם האוצר וגם משרד הביטחון, תחשבו ביחד איך אנחנו נותנים מלא.
רם בן ברק: לא האיום של האופוזיציה עומד כאן על הפרק אלא - -
יואב קיש: לא איום.
יואב קיש: זה עניין של שיתוף פעולה של האופוזיציה.
יואב קיש: אם רוצים שיתוף פעולה.
יואב קיש: זה לא איום.
רם בן ברק: - - זה נראה לי הדבר הנכון.
רם בן ברק: לכן אני סוגר את הדיון עכשיו ואני מבקש שייקבע דיון לעוד שבוע מהיום ואני מבקש שתוך שבוע תגיעו להסכמות בעניין הזה.
דוד ביטן: ותזמינו אותנו בבקשה.
מירב בן ארי: בוקר טוב לכולם, אנחנו פותחים דיון משותף נוסף של ועדת החוץ והביטחון הוועדה לביטחון פנים.
מירב בן ארי: את הדיון הזה ביקשנו לקיים לאור גל הפיגועים האחרון ובעיקר לאור העובדה שנכנסנו לתוך חודש הרמדאן, וחשוב שמה שקורה בקבינט ובממשלה יוצג גם לחברי הכנסת וגם יוצג בצורה גלויה ושקופה לציבור.
מירב בן ארי: אני כבר אומרת שבערך 40 דקות לפני הסיום אנחנו נסגור את הוועדה ויישארו רק חברי הכנסת שחברים בוועדה החסויה של הוועדה לביטחון פנים ובוועדת החוץ והביטחון.
מירב בן ארי: כמה מילים בעקבות השבועיים האחרונים.
מירב בן ארי: ראשית, אני אנצל עוד פעם את המקום כדי לאחל תנחומים למשפחות של הנרצחים והחלמה מהירה לפצועים.
מירב בן ארי: אני ביקרתי את רוב הפצועים, כולם שוטרי מג"ב, וצריך להגיד תודה לגיבורים האלה, שבלמו בגופם פיגועי טרור קשים מאוד.
מירב בן ארי: אני מודה להם על כך בשם שתי הוועדות.
מירב בן ארי: ראיתי את התוכנית שהממשלה הציגה ואני אשמח לשמוע התייחסות אליה.
מירב בן ארי: אני וחברי רם סיירנו בקו התפר.
מירב בן ארי: כבר חצי שנה אנחנו מסיירים, מדרום לצפון.
מירב בן ארי: ראינו את הפרצות, ראינו את כניסת הרכבים, ראינו את שלוש המ"מים – מסיעים, מלינים וכו'.
מירב בן ארי: לצערי באירוע של קו התפר לא היה קשב והיו שנים של הזנחה, וכמו שכתבתי לרם, מה שחשבנו באמת קרה.
מירב בן ארי: דיברנו על זה שייכנס מחבל ברכב, יחצה בלי שום בעיה ויגיע לאזור שהוא מכיר מצוין, וזה באמת מה שקרה.
מירב בן ארי: אז אני מברכת על התוכנית לקו התפר, שתכף נשמע אותה.
מירב בן ארי: לדעתי, ואני אומרת את זה כחלק מהקואליציה, זה קורה קצת מאוחר מדי.
מירב בן ארי: אבל אני מקווה שמה שאנחנו רואים על הגדר באמת יישאר כך.
מירב בן ארי: אני לא אתייחס לכל התוכנית, אין לנו זמן, אני רק אגיד שתגבור מג"ב והגדלת המשטרה הם דברים שהוועדה הזו וועדת החוץ והביטחון מתעסקות בהם כל הזמן.
מירב בן ארי: אני חושבת שהמשטרה קטנה על מדינת ישראל, ומג"ב עוד יותר קטן, בעיקר כשיש להם משימות גם של שיטור וגם הגנה על אזרחי ישראל.
מירב בן ארי: לכן אני אומרת שלקראת התקציב הבא אני אעשה הכול כדי לאפשר הגדלה של מג"ב ושל המשטרה.
מירב בן ארי: הבנתי שכבר עכשיו אושרו פלוגת המילואים.
מירב בן ארי: אני מסכמת.
מירב בן ארי: הוועדה הזאת תעקוב.
מירב בן ארי: יהיה כאן דיון מעקב על התוכנית הממשלתית, כדי לוודא שהיא אכן יוצאת לדרך.
מירב בן ארי: זה כולל גם את הגדר, גם את הגדלת מג"ב ואת כל שאר הנקודות שהממשלה הציעה כדי להחזיר את הביטחון לתושבי ישראל.
מירב בן ארי: אני מודה לכולם ואני מעבירה את זכות הדיבור לחברי חבר הכנסת רם בן ברק, יו"ר ועדת החוץ והביטחון.
ועדת החוץ והביטחון): תודה ובוקר טוב לכולם.
ועדת החוץ והביטחון): אני כבר אחרי דיון עם שירות ביטחון כללי מהבוקר, וזאת הזדמנות טובה להגיד תודה רבה לכוחות הביטחון, למשטרה, למג"ב, לצה"ל ולשירות הביטחון, שבאמת עושים עבודה קשה מאוד, גם במניעה מודיעינית וגם במניעה פיזית כאשר המודיעין לא עובד מספיק טוב.
ועדת החוץ והביטחון): אנחנו נמצאים בעיצומו של אירוע שאנחנו לא מופתעים ממנו.
ועדת החוץ והביטחון): זה אירוע מתגלגל שהתחיל וצובר תנופה.
ועדת החוץ והביטחון): גם החמאס וגם הג'יהאד האסלאמי מבינים את הפוטנציאל שיש לטרור בתוך ישראל ובשימוש ברשתות חברתיות, שמעצימות את הפיגועים האלה וגורמות לאנשים לצאת לבצע פיגוע.
ועדת החוץ והביטחון): צריך להגיד ביושר שהפיגועים האלה הם פיגועים של אנשים שהתעוררו והחליטו לעשות פיגוע, לא הייתה כאן איזושהי התארגנות, ובחלק מהמקרים גם לא היה מידע מקדים.
ועדת החוץ והביטחון): אנחנו הזנחנו את - - -
שלמה קרעי: אדוני היושב-ראש, אלה לא היו אנשים חפים מפשע שסתם קמו פתאום.
ועדת החוץ והביטחון): אנחנו כמדינה הזנחנו הרבה מאוד שנים את מה שקורה בקו התפר, וגם הזנחנו כמדינה – ואני אומר את זה בצער רב – את מה שקורה בחברה הערבית מבחינת פשיעה הרבה מאוד שנים.
ועדת החוץ והביטחון): צריך להבין שבסופו של דבר הפלילי מהר מאוד הופך ללאומני ומהר מאוד הופך לטרור ויש קשר הדוק בין שני הדברים האלה.
ועדת החוץ והביטחון): משום מה בשנים האחרונות – וכאן אני פונה גם למשטרה – התייחסנו בצורה לא נכונה לדעתי לכל נושא הרבש"צים.
ועדת החוץ והביטחון): עשיתי על זה שני דיונים בוועדה.
ועדת החוץ והביטחון): במקום לחזק את היכולת של האנשים, אנחנו מבזרים אותם מנשקם ומהסמכויות שלהם.
ועדת החוץ והביטחון): את הדיון הזה נצטרך להשלים, כדי לחזק את היישובים, במיוחד במקומות הרגישים.
ועדת החוץ והביטחון): אין מנוס מחיזוק מאסיבי של משטרת ישראל ומשמר הגבול, ואין מנוס מלחשוב אחרת ולראות איך אפשר לבנות כאן כוח של משמר לאומי שיודע לתגבר את כוחות הביטחון ברגעי משבר.
ועדת החוץ והביטחון): אחרי שאמרתי את כל הדברים האלה אני רוצה להגיד בצורה חד-משמעית שיש לנו שירותי ביטחון טובים.
ועדת החוץ והביטחון): יש לנו כאן אירוע מורכב של סכסוך בין תרבויות וסכסוך אידיאולוגי, אבל משטרת ישראל ושירות הביטחון הכללי וצה"ל באמת עושים עבודה טובה בתוך הדבר המורכב הזה – ואני מברך אותם על כך.
מירב בן ארי: נתחיל עם המשטרה.
אופיר בינדר: שמי אופיר בינדר, אני רמ"ד מבצעים של משטרת ישראל.
אופיר בינדר: אני אתחיל ואומר שרק החודש, חודש מרץ, אנחנו עם 14 אירועים של פיגועים, שבהם היו 11 הרוגים – שלושה שוטרים ושבעה אזרחים – ושבעה פצועים.
אופיר בינדר: היו לנו חמישה אירועי ירי בחודש מרץ, שמונה אירועי דקירה, אירוע דריסה, בפריסה בכל הארץ: בירושלים ארבעה אירועים, בחדרה, בבאר שבע ובבני ברק, ועוד שלושה אירועים במעברים וארבעה אירועים באיו"ש.
אופיר בינדר: אנחנו נערכים בהיערכות מאוד מוגברת לגל האירועים הזה.
אופיר בינדר: למשטרה, שהיא באמת חומת מגן של הציבור, יש שלושה הרוגים ו-37 פצועים באירועי הטרור מתחילת השנה.
אופיר בינדר: אלה מספרים מאוד גבוהים.
אופיר בינדר: השוטרים שלנו בחזית ואנחנו נערכנו פה בתגבור מאוד משמעותי.
אופיר בינדר: בפתח הדברים כבר נאמר שאנחנו בחוסר של כוח אדם.
אופיר בינדר: בכניסתו לתפקיד, מפכ"ל המשטרה הציג תוכנית ל-5,000 שוטרים.
אופיר בינדר: אנחנו קיבלנו 1,000 תקנים, אבל אנחנו עדיין בפער של 4,000 שוטרים, ויש לנו הרבה מאוד משימות, כולל הטרור.
אופיר בינדר: אנחנו ממשיכים לעסוק בכלל המשימות, כולל הפשיעה במגזר הערבי, האלימות, איסוף הנשק, משפחות הפשע, הנושא של אלימות בכלל, אירועי שגרה, מתן שירות ועוד המון משימות.
אופיר בינדר: לאירועים האחרונים שפקדו אותנו אנחנו נערכנו בצורה מאוד רחבה.
אופיר בינדר: אנחנו מהדקים, ביחד עם כל גופי הביטחון, השב"כ וצה"ל, את המודיעין שלנו.
אופיר בינדר: אנחנו גם עוסקים בסיכול טרור, כמו שראינו בשבת לפנות בוקר בפעולה של הימ"מ, היחידה המשטרתית, בשיתוף השב"כ וצה"ל.
אופיר בינדר: אנחנו גם פרוסים בצורה רחבה כדי לתת מענה מיידי, להגיב לכל אירוע, לתת תחושת ביטחון, לסכל אירועים ולמנוע אותם עוד בהתהוותם.
אופיר בינדר: לצורך כך אנחנו עושים הרבה מאוד מאמצים כדי להיות בכל מקום.
אופיר בינדר: אנחנו הוצאנו את כל היחידות המיוחדות שלנו ועכשיו כולן פועלות בשטח.
אופיר בינדר: מדובר באלפי שוטרים.
אופיר בינדר: היחידות המיוחדות נמצאות בשטח, בערים, במקומות הומי אדם.
אופיר בינדר: משתדלים להיות בכל פינה.
אופיר בינדר: לצורך זה עצרנו את כל ההכשרות שלנו, כולל המכללה הלאומית ובתי הספר להכשרות של מג"ב.
אופיר בינדר: יש בזה פגיעה בהכשרות, אבל אלה פעולות שאנחנו עושים בטווח המיידי, לצד פעולות שאנחנו עושים בטווח הארוך יותר.
אופיר בינדר: אז פרסנו בשטח מאות שוטרים בהכשרות.
אופיר בינדר: גם הוצאנו לשטח מאות אנשי מטה עם רקע מבצעי.
אופיר בינדר: אנחנו הפעלנו את כל המערכים שלנו במחוזות לתוך השטח, כדי להיות בכל מקום.
אופיר בינדר: אנחנו גם מפעילים מתנדבים, אלפים, וגם הפעלנו פלוגות מילואים של מג"ב, חלק על פי תוכנית וחלק בגלל ענייני השעה.
מירב בן ארי: כמה פלוגות מילואים?
אופיר בינדר: מדובר על חמש פלוגות שפרסנו בערים – גם פלוגות של מג"ב איו"ש וגם פלוגות מילואים.
אופיר בינדר: בנוסף, פרסנו ביחד עם צה"ל חיילים.
אופיר בינדר: קיבלנו מצה"ל 14 פלוגות, 1,300 חיילים מיחידות קרביות, שפועלים עכשיו בשירות המשטרה ביחד עם השוטרים במקומות הומי אדם.
אופיר בינדר: אפשר לראות היום תמונות של שוטרים וחיילים בכל מקום - - -
יואב קיש: לפני שנה גנץ אמר שזה לא חוקי.
אופיר אקוניס: זה דבר מדהים, אגב.
אופיר אקוניס: זה לא ייאמן.
מירב בן ארי: אתה לא צריך להתייחס לזה.
אופיר אקוניס: הוא לא יתייחס, אנחנו נתייחס.
אופיר אקוניס: זאת הערה מדהימה של חבר הכנסת קיש.
מירב בן ארי: תמשיך בסקירה.
אופיר בינדר: אז זה לגבי הפריסה שלנו.
אופיר בינדר: מעבר לאירועי הטרור האלה אנחנו ממשיכים את הפעילות שלנו בתחומים נוספים.
אופיר בינדר: אנחנו נכנסנו לחודש של הרמדאן, שהוא חודש מאוד מורכב שמשלב בתוכו עוד הרבה מאוד אירועים רגישים – פסח, נבי שועייב, הפסחא, אירועי יום העצמאות ויום הזיכרון, ועוד הרבה אירועים גדולים והמוניים שמרכזים הרבה מאוד אזרחים.
אופיר בינדר: אנחנו מרכזים מאמץ, אנחנו עושים עבודת מטה רחבה כבר מספר חודשים ביחד עם כל גופי הביטחון, עם צה"ל והשב"כ, וגם פה הפוקוס הוא כמובן ירושלים וערים מעורבות.
אופיר בינדר: אנחנו במוכנות גדולה - - -
אופיר אקוניס: זה דבר שאמור לקרות כל שנה, משום שחגי האביב של כל הדתות מתקיימים כל שנה כבר כמה מאות שנים.
שלמה קרעי: הרמדאן נודד, אופיר.
אופיר אקוניס: הרמדאן, הפסחא, נבי שועייב - - -
מירב בן ארי: די, שמענו את ההערה.
מירב בן ארי: נתתי לך להעיר, אבל סיימנו.
מירב בן ארי: מה ההבדל השנה בין - - -
אופיר אקוניס: יש מועדים רבים בתקופה הזאת, כולל יום הנכבה ויום הנכסה המומצאים של השנים האחרונות.
אופיר בינדר: אתה צודק, זה קיים כל שנה, ואנחנו נערכים לזה כל שנה, זה לא משהו חדש.
אופיר בינדר: אבל כל שנה אנחנו מפיקים לקחים, לומדים, מטייבים את המודיעין שלנו, את ההיערכות שלנו, את המקצועיות שלנו, משפרים יחידות ומדייקים את הדברים.
אופיר בינדר: אנחנו עושים את העבודה בצורה משותפת עם כל גופי הביטחון וגופי החירום, וגם השנה אנחנו פרוסים עם אלפי שוטרים בירושלים ובשאר הערים המעורבות, במטרה לצמצם את החיכוך.
אופיר בינדר: אנחנו רוצים לאפשר את חופש הפולחן ואת חופש הדת לכל הדתות - - -
מירב בן ארי: אתה יכול להתייחס לתוכנית הממשלתית?
מירב בן ארי: למה מיועד ה-181 מיליון שקל?
מירב בן ארי: הבנתי שיש היום ועדת כספים כדי לאשר את הפעימה הראשונה של זה, 70 מיליון שקל.
מירב בן ארי: אני בטוחה שכל חברי הכנסת יתגייסו כדי להעביר למשטרה את התקציב, אבל אולי רק תגיד לנו לאן אמורה ללכת הפעימה הראשונה – האם זה לטובת הצטיידות וכו'.
יצחק פינדרוס: כנראה כדי לבלום את אלימות המתנחלים.
אופיר בינדר: ה-181 מיליון שקל הם דבר מבורך, קיבלנו את זה השבוע ואנחנו מודים על כך לראש הממשלה, לשר לביטחון פנים ולמפכ"ל, שהובילו את התהליך הזה.
אופיר בינדר: זה לא לטווח הקצר והמיידי.
אופיר בינדר: יש פה סל של נושאים שאנחנו רוצים לטפל בהם.
אופיר בינדר: אחד הדברים הגדולים זה הנושא של חטיבת מילואים של מג"ב, כלומר, שיהיה באופן רציף פלוגות מילואים שיחזקו את המערכים במקומות שאנחנו צריכים אותן.
אופיר בינדר: חלק אחר מהעניין זה 200 תקנים להגדלת מג"ב.
אופיר בינדר: ויש בזה גם נושאים של הצטיידות והשלמת פערים של ציוד, ונושאים של כלי תחבורה, כולל דו-גלגליים.
אופיר בינדר: ראינו באירוע האחרון בבני ברק כמה חשובה התגובה המהירה של האופנועים.
מירב בן ארי: אז זה גם מיועד לקנייה של אופנועים?
אופיר בינדר: גם רכישה של אופנועים, גם - - -
מירב בן ארי: אולי ניתן לנציגת המשרד להתייחס, כי היא מכירה את הפרטים.
אופיר בינדר: כן, בוודאי יותר ממני.
מירב בן ארי: פשוט זה קורה היום ב-14:00 וחשוב לי שכל חברי הכנסת יכירו את זה.
מירב בן ארי: מדובר היום על פעימה ראשונה, 70 מיליון שקל למשרד הבט"פ.
מירי שמואלי: שלום לכולם, שמי מירי שמואלי, אני סמנכ"לית ארגון, תכנון, תקצוב ובקרה במשרד לביטחון פנים.
מירי שמואלי: התוכנית, שהונחה על השולחן על ידי השר לביטחון פנים, המפכ"ל, ראש הממשלה, וכמובן האוצר, בסיוע מאוד נרחב שקיבלנו, מונה 181 מיליון שקלים, שמחולקים לשלושה נדבכים מרכזיים.
מירי שמואלי: הנדבך הראשון הוא נדבך של הצטיידות בגובה של 80 מיליון שקלים עבור השלמות ארוכות טווח שהמשטרה הייתה צריכה.
מירי שמואלי: זה כולל קסדות, אפודים, סוגיית האופנועים ועוד.
מירי שמואלי: זאת הפעימה הראשונה, בתגבור משרד האוצר.
מירי שמואלי: עשינו מאמצים להביא את זה לוועדת הכספים היום ב-14:00.
מירי שמואלי: יש שם 61 מיליון שקלים פעימה ראשונה עבור הצטיידות מיידית של משטרת ישראל.
מירי שמואלי: בנוסף לכך, יש תגבור של פלוגות המילואים של מג"ב, בשיתוף עם צה"ל.
מירי שמואלי: סך הכול אנחנו מדברים על הקמה של עוד שש פלוגות חדשות - - -
יואב קיש: ה-181 מיליון האלה, כמה הם מתוך מה שביקשתם מלכתחילה?
מירי שמואלי: אנחנו ביקשנו מספרים מאוד דומים למה שקיבלנו.
מירי שמואלי: ביקשנו סביב 200 מיליון שקלים.
אופיר סופר: הייתם מבקשים יותר, הייתם מקבלים יותר.
מירב בן ארי: אני מתנצלת, אני לא מרשה הערות.
מירב בן ארי: אתם הרבה חברי כנסת - - -
יואב קיש: פשוט הם אמרו שהם רצו ארבעה מיליארד - - -
שמחה רוטמן: מירב, זה לא ייתכן שאת לא - - -
מירב בן ארי: לא, אנחנו נחליט.
מירב בן ארי: אתם תדברו, אבל אי אפשר - - -
שמחה רוטמן: אבל אנחנו רוצים לא רק לדבר לפרוטוקול אלא גם לשאול שאלות אינפורמטיביות.
מירב בן ארי: אי אפשר, אתם הרבה וכולם רוצים לשאול.
שמחה רוטמן: אז הם ידברו, לא תהיה התייחסות לשאלות, ואז אנחנו נדבר?
מירב בן ארי: תהיה לך זכות דיבור ואתה תוכל להתייחס.
שמחה רוטמן: אבל אני רוצה לשאול שאלה.
שמחה רוטמן: הח"כים לא יכולים לשאול שאלות את המומחים שמגיעים?
יואב קיש: אז מירב, בשביל מה הדיון?
יואב קיש: אני לא מבין, או ששואלים שאלות ענייניות או שנלך הביתה וניתן להם - - -
מירב בן ארי: יואב קיש, אני הייתי פה כשאתה ניהלת, אתה בכלל לא נתת לדבר.
יואב קיש: אוי, נו, באמת, האחרון שאת יכולה לבוא אליו בטענות שהוא לא נותן לדבר זה אני.
ועדת החוץ והביטחון): חברים, אתם יכולים לבוא בטענות - - -
שמחה רוטמן: זה לא הגיוני, צריך לשאול שאלות אינפורמטיביות.
שמחה רוטמן: אם אני אחכה לתור שלי - - -
מירב בן ארי: אתה תחכה לתור שלך, יש כאן חברי כנסת שהגיעו לפניך, תכבד אותם.
שמחה רוטמן: אין בעיה, אבל אני מדבר על שאלות אינפורמטיביות.
יואב קיש: אף אחד לא נואם פה נאומים.
מירב בן ארי: מירי, תמשיכי.
שמחה רוטמן: מירב, זה פשוט לא הגיוני.
מירי שמואלי: אני אמשיך.
מירי שמואלי: אני אציין שיש היבטים וצרכים שהם ארוכי טווח ואנחנו גם נדון בהם בתקציב הקרוב.
מירי שמואלי: אנחנו הבאנו למשטרה תגבור של תקנים מזה עשור.
מירי שמואלי: מדובר בתקציבים המשמעותיים ביותר, 1,248 תקנים שמשטרת ישראל קיבלה.
מירי שמואלי: זה התגבור הכי משמעותי שקרה בעשור האחרון.
ועדת החוץ והביטחון): מתי היא קיבלה את זה?
יואב קיש: לא, אין שאלות.
יואב קיש: אה, רק ליושב-ראש מותר.
מירי שמואלי: השנה.
מירי שמואלי: שנת 2022.
ועדת החוץ והביטחון): כדאי שידעו מתי המשטרה קיבלה תקנים בשנים האחרונות.
שמחה רוטמן: שאני אבין, אנחנו משתתפים עכשיו בחגיגת הפריימריז ביש עתיד?
שמחה רוטמן: מה האירוע פה?
שמחה רוטמן: באמת, חבר'ה, תנו לשאול שאלות.
יואב קיש: או שמותר לשאול שאלות או שאסור.
מירב בן ארי: שמחה, אני קוראת לך לסדר פעם ראשונה.
שמחה רוטמן: מירב, תני בבקשה לשאול שאלה.
מירב בן ארי: תמשיכי בבקשה.
מירי שמואלי: אני אציין שהנדבך השלישי והאחרון זה תגבור של 200 תקנים נוספים עבור מג"ב משטרת ישראל, שגם הם יינתנו בשתי פעימות.
מירי שמואלי: נעשים מאמצים כבירים מצד משטרת ישראל גם להרחיב את יכולות הגיוס שלה, והם עומדים בזה בצורה מאוד יפה ומבוססת.
מירי שמואלי: וכמו שאמר קודמי כאן, יש כאן מאמצים כבירים שנעשים על ידי המשרד לביטחון פנים ועל ידי משטרת ישראל.
מירי שמואלי: אז זאת התוכנית בגדול, והיא תובא היום לאישור הפעימה הראשונה בוועדת הכספים.
מירי שמואלי: אני כאן לכל שאלה.
שמחה רוטמן: את התקנים שננטשו מאז שומר החומות איישתם?
מירב בן ארי: תודה, מירי.
מירב בן ארי: אנחנו עוברים לצבא.
איתמר בן גביר: מירב, הם השלימו את הסקירה - - -
מירב בן ארי: לא, לא עכשיו, היא תענה אחר כך.
איתמר בן גביר: זה לא בסדר, הם השלימו את הסקירה שלהם.
מירב בן ארי: ישראל, בבקשה.
איתמר בן גביר: אנחנו ממש בהצגה כאן.
יואב קיש: כל הממשלה והכנסת הזאת זה הצגה.
שמחה רוטמן: לברר אם התקנים שננטשו מאז שומר החומות זה לא דבר חשוב?
איתמר בן גביר: אסור לשאול שאלות לגיטימיות?
איתמר בן גביר: אני לא מבין את זה, הרי את תמיד נותנת.
מירב בן ארי: לא כרגע.
מירב בן ארי: תשאל בזמן שלך.
איתמר בן גביר: אבל מתי הזמן שלנו יגיע?
איתמר בן גביר: עוד שעה-שעתיים?
יואב קיש: וגם הרי אף אחד לא יענה לנו, כי זה כבר יהיה בסוף - - -
איתמר בן גביר: אני לא מבין, זאת פעם ראשונה שאת מתנהלת ככה, מירב.
איתמר בן גביר: זה לא בסדר, תיתנו לנו לשאול.
מירב בן ארי: מה לעשות שאתם הרבה.
מירב בן ארי: תרשום ותשאל.
מירב בן ארי: ישראל שומר, בבקשה, אדוני.
שמחה רוטמן: רק שיירשם שלא קיבלנו תשובה לשאלה אם התקנים שננטשו מאז שומר החומות אוישו.
שמחה רוטמן: מקבלים עוד תקנים בזמן שאת התקנים שיש עזבו אנשים.
איתמר בן גביר: גם רציתי לשאול על סמכויות.
איתמר בן גביר: מה התקנים עוזרים אם מרביצים להם בשער שכם.
מירב בן ארי: איתמר, אני קוראת אותך לסדר פעם ראשונה.
מירב בן ארי: אתה מאלץ אותי לעשות את זה.
ישראל שומר: בוקר טוב לכולם, אני ישראל שומר, ראש מחלקת מבצעים באגף המבצעים של צה"ל.
ישראל שומר: ראשית, צה"ל מרכין את ראשו על הקורבנות והאירועים הקשים שהיו בתוך ערי ישראל ושולח את החלמתו המהירה לכל הפצועים מהאירועים שקרו – גם הפיגועים וגם ההיתקלויות ואירועי הלחימה בשטח, גם בתוך ערי ישראל וגם בתוך הערים הפלסטיניות בזמן מעצרים - - -
מירב בן ארי: אני מצטערת, לא להזיז יותר אנשים מהשולחן.
מירב בן ארי: אלה אנשים שבאים לענות על שאלות.
שמחה רוטמן: לענות על מה?
שמחה רוטמן: על מה הם באו לענות?
שמחה רוטמן: את הרי לא נותנת לשאול.
מירב בן ארי: מה לעשות, אתם הרבה אנשים.
איתמר בן גביר: אני לא מבין, הרי תמיד את אומרת שכשבאים הרבה זה אומר שהדיון חשוב.
מירב בן ארי: אז תן להם לדבר.
שלמה קרעי: מירב, אבל השאלה הכי חשובה היא כמה - - -
מירב בן ארי: די, אי אפשר שאלה ועוד שאלה כשאתם כל כך הרבה.
מירב בן ארי: אני רוצה לתת לכולכם לדבר, אבל תכבדו את הדיון.
שמחה רוטמן: אנחנו לא באים לדבר לפרוטוקול - - -
מירב בן ארי: אני קוראת אותך לסדר פעם שנייה.
שלמה קרעי: מירב, רק שאלה מנחה - - -
מירב בן ארי: לא, אין שאלות.
מירב בן ארי: זה כמו בבית ספר, כל אחד אומר "רק שאלה, רק שאלה", אנחנו לא נתקדם ככה בדיון.
שמחה רוטמן: אבל המידע הזה חשוב לכולנו.
שמחה רוטמן: מירב, מה יש לך?
שלמה קרעי: מירב, כמה כוחות נפרסו בסוף?
מירב בן ארי: תשמור את השאלה לזמן שלך.
איתמר בן גביר: מתי הזמן שלנו יגיע?
אמילי חיה מואטי: גברתי היושבת-ראש, גם אני מבקשת את זכות הדיבור.
מירב בן ארי: כל מי שנכנס נרשם.
ישראל שומר: לגבי ההיערכות של צה"ל, אני רוצה לציין פה את ההיערכות המקדימה לתקופה שנכנסנו אליה לאחרונה ולפיגועים האחרונים, בדגש על התקופה מאז הפיגוע בבאר שבע.
ישראל שומר: היו פיגועים גם לפני כן, לשמחתנו עם תוצאות הרבה פחות משמעותיות.
ישראל שומר: ההיערכות לחגי ניסן ולחודש הרמדאן החלה כמו בכל שנה, כאשר לכל שנה יש את הייחודיות שלה ואת ההקשר שלה ולפי זה אנחנו עושים את ההתאמה.
ישראל שומר: אם אתם שואלים אותי מה ההיערכות הייחודית שהייתה שונה לעומת שנים קודמות, התשובה היא בעיקר החיבור הבין-ארגוני והבין-משרדי שכולל את צה"ל, שירות הביטחון הכללי, משטרת ישראל, שירות בתי הסוהר – כי יש משמעות גם לסוגיית האסירים – מטה ההסברה הלאומי, ומשרדים נוספים כמו המשרד לביטחון פנים ומשרד הביטחון.
ישראל שומר: אני אתן כדוגמה את "קציר ירוק", בנושא השריפות סביב עוטף כזה.
ישראל שומר: כלומר, הסתכלנו על זה בצורה הוליסטית ורחבה.
ישראל שומר: לקחנו את זה כשלם אבל גם פירקנו את זה לפי נושאים, כשבתוכם שמנו כמובן גם את סוגיית יהודה ושומרון.
ישראל שומר: אנחנו מכירים את הרגישות של התקופה והסתכלנו על הייחודיות של ירושלים ועל לקחים משומר החומות.
מירב בן ארי: לא נדרשתם לתוספת תקציבית כדי לתגבר את ההיערכות?
יואב קיש: שאלות ענייניות זה פריבילגיה רק של היושבי-ראש, נכון?
שמחה רוטמן: זה לא לעניין, מירב.
ישראל שומר: בהיערכות שלנו לתקופה הזאת לא עסקנו בנושא התקציבי, עסקנו בעיקר בדרכים להתארגן נכון.
ישראל שומר: עשינו דיונים משותפים בכל הרמות, מרמת דרגי העבודה ועד רמת הדרגים הבכירים בצבא, כולל ישיבות של הרמטכ"ל, המפכ"ל, נציבת שירות בתי הסוהר וראש השירות כמובן.
ישראל שומר: היו ישיבות ודיונים דחופים וקבלת החלטות.
ישראל שומר: אני יכול לומר שגם הסוגיה של המדיניות האזרחית עלתה על הפרק ביתר שאת.
ישראל שומר: למשל, מי עולה להר הבית בימי שישי ודברים מהסוג הזה.
ישראל שומר: כל הסוגיות הללו נדונו בדיונים המקדימים, שהחלו כבר בחודש ינואר.
יואב קיש: אין לכם מניעה חוקית לתגבר את המשטרה בתוך ישראל?
ישראל שומר: אני לא נכנס להחלטות של הממשלה והחלטות של דרג פוליטי-מדיני.
ישראל שומר: אני יכול להגיד שאנחנו כצבא, ברגע שקיבלנו את ההנחיה לאחר החלטת ממשלה, הכנסנו יותר מ-1,300 לוחמים, מכל הסיירות של צה"ל.
ישראל שומר: עצרנו את כל ההכשרות המתקדמות של כל הסיירות בצה"ל - - -
אופיר אקוניס: אבל לא הייתה החלטת ממשלה כזאת.
יצחק פינדרוס: תפנו אותנו לפרוטוקול הממשלתי שהחליט על זה.
מירב בן ארי: לא להפריע.
יואב קיש: אבל לא הייתה החלטת ממשלה.
יואב קיש: שר הביטחון טען לפני שנה זה לא חוקי.
מירב בן ארי: די, אי אפשר לנהל דיון ככה.
איתמר בן גביר: אם תיתני לשאול לא תהיה בעיה.
מירב בן ארי: תקשיבו, אני מבינה את זה, אבל - - -
איתמר בן גביר: אני שותק פה כמו דג, תני לשאול שאלות.
איתמר בן גביר: זאת פעם ראשונה שאת מתנהלת ככה, תמיד בוועדה שלך את נותנת לשאול.
מירב בן ארי: אבל אם כל אחד מכם יעיר אנחנו לא נתקדם.
איתמר בן גביר: אז באנו לכאן בתור עציצים?
מירב בן ארי: מספיק.
מירב בן ארי: שומר, תמשיך בבקשה.
ישראל שומר: אני מפריד בין התקופה של ההכנה לתקופה שממנה נכנסנו לפיגועים, שבה יש פריסה רחבה של יותר מ-13 גדודים בסך הכול בכל זירת המלחמה, כולל סביב רצועת עזה ובדגש על עשרה גדודים באזור יהודה ושומרון.
ישראל שומר: יש יכולות נוספות שנפרסו, אני לא מפרט אותן כאן, אבל אלה יכולות משמעותיות.